Toivo Kroon

Toivo Kroon (sündinud 15. märtsil 1957 Võrus) on Eesti veterinaar ja omavalitsuspoliitik.

Ta on Põltsamaa linnavolikogu liige ja oli volikogu esimees aastatel 2005–2009.

Toivo Kroon on lõpetanud Friedrich Reinhold Kreutzwaldi nimelise Võru 1. Keskkooli ja Eesti Põllumajanduse Akadeemia."Põltsamaa linnavolikogu esimeheks sai Toivo Kroon" Vooremaa, 4. november 2005 Töötanud veterinaararstina Võru rajooni Sõmerpalu sovhoosis, Paide rajooni Kalevipoja kolhoosis ja Jõgeva rajooni Pajusi kolhoosis.

Aastatel 1990–1992 töötas ta Soomes põllumajandusettevõttes. Hiljem oli ta Põltsamaa aktsiaseltsi Hunt jahi- ja kalandustarvete kaupluse juhataja. 1995. aastast 2006. aastani oli OÜ Glasmir kaupluste juhataja. Seejärel asus Kroon tööle Jõgeva maavalitsuses arendusspetsialistina.Maakonna ja omavalitsuste juhid Kalevipoja tegude maalt. Koostaja Jaan Lukas. Tallinna Raamatutrükikoda 2007. ISBN 9789949154814

Toivo Kroon on valitud Põltsamaa linna volikokku 2002. ja 2005. aastal. 2009. aastast on ta volikogus asendusliikmena.

Kroon on olnud Jõgevamaa Arendus- ja Ettevõtluskeskuse nõukogu esimees."Arendus- ja ettevõtluskeskuse nõukogu juhib Toivo Kroon" Vooremaa, 31. mai 2007

Viited

Kategooria:Eesti poliitikud
Kategooria:Sündinud 1957